નવી દિલ્હીઃ ટીમ ઇન્ડિયાના કેપ્ટન વિરાટ કોહલીએ વિન્ડીઝ સામે ચાલી રહેલી વન ડે શ્રેણીની ત્રીજી મેચમાં ઋષભ પંતને અંતિમ ઇલેવનમાં સામેલ કરવાની શક્યતાઓ વ્યક્ત કરી છે. ઉલ્લેખનીય છે કે આ શ્રેણીની ત્રીજી મેચ ૩૦ જૂને ભારતીય સમય અનુસાર સાંજે ૬.૩૦ વાગ્યે રમાવાની છે. કોહલીએ કહ્યું, ”અમે સાથે બેસીને ટીમમાં સંભવિત ફેરફાર અંગે નિર્ણય કરીશું. અમે એન્ટીગુઆ જઈને ફરી એક વાર ટીમ બનાવીશું અને એમાં કેટલાક નવા ખેલાડીઓને તક મળી શકે છે.” નવા ખેલાડીઓમાંથી કોહલીનો ઇશારો ઋષભ પંત તરફ છે, પરંતુ ઋષભ પંત ટીમમાં કોનું સ્થાન લેશે એ હજુ નક્કી થઈ શક્યું નથી. સૂત્રોના કહેવા અનુસાર ત્રીજી વન ડેમાં પંત કદાચ યુવરાજ અથવા ધોનીમાંથી કોઈ એકનું સ્થાન લે તેવી શક્યતાઓ છે.